એક લોકવાયકા મુજબ ભગવાન ત્રિનેત્રેશ્વર મહાદેવ મંદિરની ફરતા કુંડમાં પાંચ ઋષિઓએ ભેગા થઈ ગંગાજીના અવતરણ માટે આહવાન કરી ગંગાજીનું પ્રાગટય કર્યુ હતુ. તેની પાછળનો ઉદ્દેશ પણ તેમનો કદાચ એ હોઈ શકે કે આ વિસ્તારની ગરીબ પ્રજા, અહીનું લોકજીવન કદાચ ગંગાજી સુધી હરદ્વાર કે ઋષીકેશ ન જઈ શકે તો અહી ગંગાજીમાં ડુબકી લગાવીને પુણ્યનુ ભાથુ બાંધી શકે. આથી ગંગાજીના અવતરણને નિમિત્ત બનાવી અહી લોકો પોતાના પિતૃઓની અસ્થિ વિસર્જન વગેરે જેવા ધાર્મિક કાર્યો કરવા માટે ઋષીપંચમીના દિવસે તરણેતર આવતા થયા, એ રીતે ઐતિહાસીક રીતે મેળાની શરૂઆત થઈ હોવાનું અનુમાન સેવાઈ રહ્યુ છે.